হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হ্যারি পটার (চরিত্র)
রাউলিং এর মতে, ভলডেমর্টের পরাজয়ের পর, হ্যারি পুনর্গঠিত মন্ত্রণালয়ে কিংগস্লে শ্যাকলবোল্টের অধীনে "অরর ডিপার্টমেন্ট" এ যোগ দেয়। ২০০৭ সালের মধ্যেই সে ডিপার্টমেন্টের প্রধান পদে উন্নীত হয়। রাউলিং বলেছেন, "ডেথলি হ্যালোসে" তিনবার জীবন বাঁচানোর পর তার পুরনো শত্রু ড্রেকো, তার প্রতি অনেকটাই নমনীয় হয়। যদিও তাদের মধ্যে বন্ধুত্ব সৃষ্টি হয় না। হ্যারি জিনিকে বিয়ে করে, এবং তিন ছেলেমেয়ের বাবা হয়। এরা হলঃ জেমস সিরিয়াস, অ্যালবাস সেভেরাস ও লিলি লুনা পটার।